b'\n_START_ARTICLE_\nBushidos Force\n_START_SECTION_\nHandling\n_START_PARAGRAPH_\nI ly av m\xc3\xb8rket blir alle vaktene i professor Hamiltons hus uskadeliggjort av en sortkledd ninja. Han tar seg inn p\xc3\xa5 professorens kontor og stjeler en mappe merket med \xc2\xabtop secret\xc2\xbb. Mappen inneholder oppskriften til et hypnose-serum som kan brukes til \xc3\xa5 kontrollere menneskesinnet. Et farlig v\xc3\xa5pen og en trussel for verdensfreden om det faller i gale hender. _NEWLINE_Et gammelt orientalsk ordspr\xc3\xa5k sier at bare en ninja kan drepe en ninja. S\xc3\xa5 to menn, Reynolds og Marvin f\xc3\xa5r i oppdrag \xc3\xa5 finne ninjamesteren Kenzo. De lykkes i \xc3\xa5 f\xc3\xa5 tak i ham, men Marvin blir drept idet han fors\xc3\xb8ker \xc3\xa5 n\xc3\xa6rme seg Kenzo med v\xc3\xa5pen. Kenzo tar oppdraget og utsettes derifra for flere mordfors\xc3\xb8k, men takler det bra takket v\xc3\xa6re sine ninja-kunnskaper. Unge kvinner som kidnappes og brukes i fors\xc3\xb8kene setter Kenzo p\xc3\xa5 sporet av de som har formelen. Etter et nytt drapsfors\xc3\xb8k klarer han \xc3\xa5 presse navnet Henry Miller ut av sin overfallsmann f\xc3\xb8r han d\xc3\xb8r. _NEWLINE_Sporet av Miller f\xc3\xb8rer ham til en \xc3\xb8de \xc3\xb8y. En terror-\xc3\xb8y der det blir gjort grusomme fors\xc3\xb8k med levende mennesker. Kenzo starter en n\xc3\xa5del\xc3\xb8s kamp for \xc3\xa5 skaffe tilbake formelen og stoppe galskapen. Til slutt st\xc3\xa5r han ansikt til ansikt med ninjaen som stjal formelen.\n_START_SECTION_\nOm filmen\n_START_PARAGRAPH_\nBushidos Force er en av en rekke ninja-filmer som ble produsert i Asia p\xc3\xa5 1980-tallet. Den fikk forholdsvis liten oppmerksomhet i vesten og ble d\xc3\xa5rlig mottatt av filmkritikerne. _NEWLINE_Filmen ble ikke satt opp opp norske kinoer, men ble utgitt p\xc3\xa5 video av Novio i 1984.'